銅鑼灣真係個好地方，只要發掘一下，其實有好多好嘢都可以係度搵到。今次專程去誠品飲鮮奶綠。用鮮奶溝綠茶口感的確係唔同。D奶同茶飲得出用料比較好。夠滑，奶又夠香，但又唔會蓋過綠茶味。珍珠係扎實嘅口感，有甜味，黑糖夠足料，唔似外面D珍珠一D甜味都冇。另外仲要贊下盒碧螺春綠茶牛扎糖，好香綠茶味，又食到奶香，唔會太甜，最主要係一D都唔痴牙!!至於排隊就真係要等下咯，畢竟即叫即沖，又超多人。兩個人有傾有講好快就等到喇。